MLRS/mapa_maltese huggingface dataset:
Waqt li sellem ukoll żewġ impjegati oħra miegħu, Mary Jane Attard u Joseph Grech, huwa saħaq li żgur li dan ix-xogħol ma kienx isir u l-ġustizzja ma setgħetx tingħata fi żmien raġjonevoli.
Huwa semma kif Portelli kien iħeġġeġ lill-kollegi tiegħu jgħidu talba flimkien qabel jibdew il-jum tax-xogħol u saħaq li din hija inizjattiva tajba għax tgħin fil-komunikazzjoni bejn l-istaff.
Fi tmiem il-qari tad-digriet il-Maġistrat Mifsud awguralu li jgawdi l-familja u bħala ringrazzjament ippreżentalu ktejjeb dwar is-Santwarju Ta' Pinu.
Das Boot iffilmja f'Malta iż-żewġ staġuni preċedenti tiegħu, u beda l-ewwel produzzjoni tiegħu fl-2018.
Din is-sena, Das Boot żied il-jiem tal-produzzjoni tiegħu f'Malta minn 72 jum għal 120 jum.
Il-produzzjoni qed tiffilmja f'numru ta' postijiet madwar il-Gżejjer Maltin, fosthom il-Malta Film Studios, il-Forti Rikasoli, l-AFM barracks, il-Ġonna ta' San Anton, il-Kalkara, il-Belt Valletta, l-Imdina, il-Marsa, Raħal Ġdid u l-Mellieħa.
Il-produzzjoni ta' Das Boot f'Malta tikkonsisti f'aktar minn 800 cast u extra.
Il-Kummissarju għall-Films f' Malta Johann Grech qal li din il-produzzjoni nefqet €3 miljun fis-sena matul l-ewwel u t-tieni serje, u dis-sena qed tonfoq iktar minn €7 miljun biex tipproduċi t-tielet serje tagħha f'Malta.
Il-Kummissarju għall-Films f'Malta Johann Grech qal li għalkemm din id-darba ma kinitx faċli minħabba l-COVID19, "xorta rnexxielna nassiguraw li Das Boot jsir f'Malta għax dejjem konna pro-attivi fid-determinazzjoni tagħna.
Das Boot hija t-tieni serje televiżiva kbira li qed tinġibed f'Malta din is-sena.
It-tieni xahar, it-tieni produzzjoni."
Grech semma wkoll kif l-industrija lokali tal-films tagħna baqgħet taħdem u l-ambizzjoni tagħna hi li nbiddlu opportunitajiet ta' xogħol okkażjonali f'karrieri.
Il-Ministru għat-Turiżmu u l-Ħarsien tal-Konsumatur Clayton Bartolo qal li l-Gvern ta' Malta qed iqiegħed il-pedamenti u s-sisien meħtieġa biex il-Malta Film Studios ikunu mgħammra bl-ewwel soundstages f'Malta, u jagħmluha aktar attraenti għal dawk li jaħdmu l-films.
Il-Ministru laqa' t-tim tal-produzzjoni ta' Das Boot u esprima li dan huwa eżempju ċar ta' kif Malta qed tkun reżiljenti anke matul dawn iż-żminijiet ibsin.
Il-Ministru kkonkluda li Malta estendiet l-inċentiv finanzjarju tagħha tal-'cash-rebate' għas-snin li ġejjin, u kkonfermat l-impenn ta' Malta għall-produtturi tal-films.
Il-Produttur Eżekuttiv ta' Das Boot, Moritz Polter irringrazzja lill-Malta Film Commission taħt l-amministrazzjoni ta' Johann Grech għall-impenn u l-appoġġ tagħhom biex din il-produzzjoni ssir f'Malta.
Polter qal li jħossu kburi li Das Boot qed jiffilmja għat-tielet darba f'Malta u qed jistenna bil-ħerqa li jiffilmja r-raba 'staġun fil-gżejjer tagħna.
Moritz Polter għamel referenza għall-proġett tas-soundstages u semma li Malta se tkun offerta aktar attraenti għal dawk li jagħmlu l-films.
Joseph Muscat: "Kien wieħed minn dawk il-mumenti fejn il-politika ma tgħodd xejn, u jgħodd biss il-pajjiż" "Kien wieħed minn dawk il-mumenti fejn il-politika ma tgħodd xejn, u jgħodd biss il-pajjiż."
Hekk qal l-eks Prim Ministru Joseph Muscat f'messaġġ fuq il-midja soċjali hekk kif għamel referenza għall-10 anniversarju minn meta żewġ bdoti ta' ajruplani tal-gwerra Libjani kienu talbu kenn f'Malta.
Muscat qal li Lawrence Gonzi, li kien il-Prim Ministru ta' dak iż-żmien, kien tkellem miegħu dwar is-sitwazzjoni.
F'intervista li xxandret fuq l-istazzjon nazzjonali TVM, Gonzi qal li "kkonsultajt lill-Kap tal-Oppożizzjoni ta' dak iż-żmien Joseph Muscat.
Għidtlu din hi s-sitwazzjoni u jien irrid niddeċiedi x'se nagħmel b'dawn iż-żewġ ajruplani.
Huwa kien qalli jien nifhem id-diffikultà, inti ħu d-deċiżjoni u aħna nappoġġjaw id-deċiżjoni li tkun ħadt."
Filwaqt li kkonferma dan, Muscat qal li s-sitwazzjoni ma kinitx waħda sempliċi, hekk kif kwalunkwe deċiżjoni meħuda mill-Gvern Malti seta' jkollha riperkussjonijiet, inkluż xi tip ta' ritaljazzjoni fuq ċittadini Maltin fil-Libja jew fuq Malta nnifisha.
Muscat tenna li "għalhekk kont fhimt li Dr Gonzi kellu l-aħjar pożizzjoni u informazzjoni biex jiżen u jiddeċiedi, u wegħdtu appoġġ inkundizzjonat.
Għamilt dan wara li tkellimt fit-tul ma' Dr George Vella, illum President ta' Malta, u konna fuq l-istess linja ta' ħsieb."
Muscat żied jgħid li dak iż-żmien kien hemm min kien jgħidlu li bħala Oppożizzjoni kienu qed ikunu kwieti wisq u jħallu lill-Partit Nazzjonalista jimxi bla kritika.
"ien dejjem sostnejt u nibqa insostni li attitudni pożittiva dejjem tagħti iktar frott fit-tul.
Il-familji fil-kwiet ta' djarhom apprezzaw dan.
Kif m'apprezzawx fis-snin ta' wara Oppożizzjoni negattiva li ħsiebha biss biex tiġbed attakki lejn pajjiżna."
Huwa temm jgħid li "sfortunatament fil-ġimgħat ta' wara dak li ddeskriva Dr Gonzi, kien hemm kampanja minn xi esponenti tal-Partit Nazzjonalista li ppruvaw ipinġu lill-Partit Laburista bħala li konna qed niffavorixxu lil Gaddafi.
B'din id-dikjarazzjoni ta' Dr Gonzi, iż-żejt tela f'wiċċ l-ilma, 10 snin wara.
Iż-żejt dejjem jitla' f'wiċċ l-ilma."
Ix-xeni ta' suldati mitluqa waħidhom bħal merħla mingħajr ragħaj f'deżert abjad, uħud minnhom imutu bil-kesħa, rajnihom fuq diversi kotba tal-istorja.
Il-gwerra ta' Franza kontra r-Russja fl-elf tmien mija u tnax swiet il-karriera politika ta' wieħed mill-akbar ġenerali ta' kull żmien, Napuljun Bonaparte.
F'dik il-gwerra kienu mal-erbat mitt elf ruħ li mietu.
Tmenin elf suldat ieħor, ħafna minnhom Franċiżi spiċċaw abbandunati u bosta minnhom kienu vittma ta' daqqiet tal-bajjunetti tal-Kusakki, li ġġieldu favur it-Tsar Russu Alessandru I.
Dan kien ir-riżultat tal-invażjoni Franċiża fuq ir-Russja.
Illum, wara dawn is-snin kollha, fdalijiet ta' mitt suldat Franċiż u Russu ndifnu f'ċerimonja fi knisja fir-Russja.
Dawn il-fdalijiet kienu nstabu waqt xogħol tal-arkeoloġisti li sar sentejn ilu.
Is-sejba arkeoloġika seħħet viċin il-belt ta' Smolensk, il-post minn fejn numru ta' suldati Franċiżi spiċċaw vittma wara li Napuljun daqq l-irtirata.
Fir-Russja saret iċ-ċerimonja tad-dfin mill-ġdid u b'mod iżjed dinjituż ta' dawn il-persuni u għaliha attendew persuni li huma antenati tal-vittmi.
Dan is-sens ta' għaqda bejn Franza u r-Russja qed iseħħ fi żmien meta eskalaw it-tensjonijiet bejn l-Ewropa u l-Gvern Russu dwar Alexei Navalny, kritiku ewlieni tal-President Russu u li issa spiċċa l-ħabs wara li rritorna pajjiżu.
Sa ftit tal-ġimgħat ilu, Navalny kien il-Ġermanja fejn irċieva kura wara li ġie vvalenat bin-Novichok.
Stqarrija tal-Partit Nazzjonalista L-istqarrija tal-Assocjazzjoni għall-Imħallfin u Magistrati ta' Malta aktar kmieni llum tikkonferma l-urġenza kbira li teżisti sabiex fil-qasam tal-ġustizzja issir riforma ħolistika.
Filwaqt li l-Oppożizzjoni taqbel li huwa meħtieġ li jiġu maħtura aktar imħallfin u maġistrati, l-Oppożizzjoni tqis dan il-pass waħdu bħala wieħed li jfittex li jindirizza biss il-kriżi tal-mument mingħajr ma joffri soluzzjoni dejjiema.
Għalhekk l-Oppożizzjoni tisħaq li l-Gvern għandu minnufih jintrabat li jagħmel l-investimenti kollha meħtieġa kemm dawk finanzjarji kif ukoll dawk ta' riżorsa umana, sabiex l-imħallfin u l-maġistrati jkunu jistgħu jwettqu d-doveri tagħhom bl-iktar mod effiċjenti u effettiv.
Spiċċa ż-żmien li l-Ministru għall-Ġustizzja, jkun min ikun, jieħu deċiżjonijiet biex isolvi biss il-kriżi li tinqala f'jum partikolari.
Jeħtieġ li d-deċiżjonijiet fil-qasam tal-ġustizzja jibdew jittieħdu skont pjan ta' ħidma fit-tul li jkun maqbul bejn dawk kollha li għandhom rwol fis-sistema tal-ġustizzja f'pajjiżna u mhux wieħed li jiġi mpost mill-Gvern tal-ġurnata.
Bħala pajjiż jeħtieġ li niżguraw li l-ebda persuna ma tispiċċa vittma tas-sistema tal-ġustizzja f'pajjiżna.
Issa huwa ż-żmien li bħala pajjiż inwettqu riforma sħiħa fil-qasam tal-ġustizzja li tpoġġi liċ-ċittadin fil-qalba tagħha u mhux waħda li taqta' qalb iċ-ċittadin.
L-Oppożizzjoni lesta tagħti s-sehem sħiħ tagħha biex fil-qasam tal-ġustizzja mill-kliem ngħaddu għall-fatti.
Din l-istqarrija tal-Partit Nazzjonalista kienet iffirmata mill-Kelliem tal-Oppożizzjoni għall-Ġustizzja, Karol Aqulina.
Draw ġust bejn Sliema Wanderers u Birkirkara Minn Cristian Muscat – ritratt: Christine Borg Sliema W. ………2 Birkirkara ……..2 Fl -aqwa konfront ta' tmiem il-ġimgħa Sliema Wanderers u Birkirkara spiċċa fi draw ġust ta' 2-2, li iżda, l-aktar li kkuntenta kien lill-Istripes hekk kif baqgħu fir-raba' post tal-klassifika, punt aktar mill-istess Wanderers.
Is-Slimiżi kellhom neqsin lil Jean Paul Farrugia u Mark Scerri minħabba injury.
Iżda rritornaw minn sospensjoni Alessandro Milesi u John Mintoff.
Min-naħa l-oħra, Birkirkara ma setgħux jutilizzaw lil Alex da Paixao Alves minħabba li għadu qed jirkupra minn injury, waqt li Enrico Pepe kien sospiż.
Il-Wanderers fetħu l-iskor proprju fl-ewwel azzjoni perikoluża, fl-24 minuta, meta Juri Cisotti indirizza cross fil-baxx li sab lil DANNY HOLLA li venven xutt mill-ewwel li ma ta l-ebda ċans lill-goalkeeper, Sandro Guarnone, isalva.
Iżda fil-31 minuta, il- Karkariżi kisbu d-draw meta minn throw-in fit-tul ta' Cain Attard u minn indeċiżjoni fid-difiża tal-Wanderers il-ballun spiċċa għand LUKE MONTEBELLO li dar taj­jeb ma' difensur avversarju biex xeħet il-ballun fix-xibka, bil-ballun jaħbat mal-wieqfa qabel intemm ġewwa.
Fil-ftuħ tat-tieni taqsima, Birkirkara ħarġu ferm aggressivi u ta' dan ġew ippremjati meta fit-52 minuta qalbu l-iskor favur tagħhom meta Luke Monetbello xeħet cross-shot insidjuż bil-ballun jiġi devjat qabel wasal għand CAIO PRADO li kien fil-post opportun u minn taħt il-lasti ma żbaljax.
Fid-79 minuta, Birkirkara, spiċċaw jilagħbu b'10 players meta tkeċċa Oscar Carniello għal żewġ karti sofor.
Fl-84 minuta, Sliema kisbu d-draw b'xutt minn tarf il-kaxxa ta' DANNY HOLLA għal goal mill-isbaħ biex irreġistra doppjetta.
Fit-92 minuta, Birkirkara tilfu ċans tad-deheb li jiskor­jaw il-goal tar-rebħa meta xutt ta' Luke Montebello stampa mal-mimduda.
AĠĠORNATA: Isofri ġrieħi gravi f'inċident tat-traffiku f'Ħal Kirkop Sewwieq ta' mutur indarab f'inċident li seħħ aktar kmieni għall-ħabta tal-5:00 p.m fi Triq l-Ewwel Titjira 1914 f'Ħal Luqa.
Minn stħarriġ illi sar irriżulta li seħħet ħabta bejn vettura tal-għamla LEXUS IS220 misjuqa minn raġel Sirjan ta' 25 sena residenti Raħal Ġdid u mutur tal-għamla Kymco Agilitymisjuq minn raġel mill-Bangladesh ta' 21 sena residenti l-Mosta.
Fil-post issejħet ambulanza u tim mediku li assistew lis-sewwieq tal-mutur sakemm seta' jittieħed lejn l-Isptar Mater Dei għall-kura.
Aktar tard irriżulta li s-sewwieq kien sofra minn ġrieħi gravi.
It-tifla li tħarrbet minn Malta f'Ottubru li għadda issa qed titqies li nħatfet, skont sentenza mogħtija mill-Qorti Ċivili (Sezzjoni tal-Familja).
Il-Ministeru għall-Familja laqa' b'sodisfazzjon is-sentenza mogħtija mill-Qorti Ċivili wara rikors li sar mill-Ministru Michael Falzon.
Il-Qorti tal-Familja, ippreseduta mill-Imħallef Jacqueline Padovani Grima, tat sentenza li permezz tagħha ddikjarat illi l-minuri ttieħdet barra minn Malta b'mod illeċitu u bi ksur tal-liġi ta' Malta kif ukoll ta' konvenzjoni internazzjonali fir-rigward.
Iddikjarat ukoll li l-minuri ttieħdet barra mill-pajjiż mingħajr il-kunsens ta' min seta' jagħti tali kunsens bi ksur tal-istess liġijiet, kif ukoll ordnat illi hekk kif il-minuri tinstab barra minn Malta, din tiġi rritornata b'mod immedjat.
F'Diċembru Quddiesa b'appoġġ lill-familja tat-tifla li ilha nieqsa 45 jum Meta l-Ministru Michael Falzon ġie infurmat f'Ottubru li l-minuri kienet ittieħdet barra mill-pajjiż mill-omm bijoloġika tagħha, minkejja li l-istess minuri kienet tinsab taħt ordni għall-ħarsien, huwa daħal f'kollaborazzjoni sħiħa mal-awtoritajiet sabiex isir kull tentattiv biex il-minuri tinstab u tinġieb lura Malta.
Il-pass li kien imiss kien illi jsiru proċeduri fil-Qrati ta' Malta sabiex jiġi ddikjarat b'mod uffiċjali li l-minuri kienet ittieħdet minn Malta b'mod illegali u li l-minuri kellha għalhekk tinġieb lura għall-ħajja li hija familjari għaliha malli tinstab.
Din is-sentenza issa se tkun qiegħda tiġi kkomunikata mal-awtoritajiet rispettivi f'pajjiżi oħra sabiex malli t-tifla tinstab, il-Qrati ta' barra jkunu jistgħu japplikaw u jinforzaw is-sentenza mogħtija u jordnaw ir-ritorn tal-minuri lejn Malta.
F'Ottubru Il-Europol tgħin lil Malta biex tinstab tifla li tħarrbet minn Malta .td_uid_3_6027909e6a313_rand.td-a-rec-img{text-align:left}.td_uid_3_6027909e6a313_rand.td-a-rec-img img{margin:0 auto 0 0}
Tliet stabbilimenti tal-ikel jinqabdu jiksru l-liġi matul tmiem il-ġimgħa Il-Ministru għat-Turiżmu u l-Protezzjoni tal-Konsumatur Clayton Bartolo ħabbar li mill-ewwel ta' Frar sal-bieraħ, 14 ta' Frar saru 'l fuq minn 6,000 spezzjoni mill-ħaddiema tal-awtorità għat-turiżmu flimkien mal-pulizija u l-ħaddiema mid-dipartiment tas-saħħa.
Matul tmiem il-ġimgħa li għaddiet bejn il-11 u l-14 ta' Frar saru xejn anqas minn 3,000 spezzjoni b'1,850 f'Malta.
Kien hemm tliet stabbilimenti tal-catering li nstabu qed jiksru r-regolamenti bi tnejn minnhom instabu miftuħin wara l-11:00 p.m u l-każ l-ieħor għadu qed jiġi investigat.
Il-Ministru qal li f'Għawdex issaħħaħ l-infurzar fejn saru 475 spezzjoni fi stabbilimenti tal-Catering u 1400 spezzjoni fi stabbilimenti ta' akkomodazzjoni kollettiva.
Dan kien ifisser li madwar 65% tal-akkomodazzjoni kollettiva f'Għawdex saru spezzjonijiet fihom.
Il-Ministru Bartolo tenna li f'Għawdex ma nstab ħadd li kien qiegħed jikser ir-regolamenti.
Huwa ta dawn id-dettalji waqt li aktar kmieni ħabbar proġett ta' restawr li se jiswa madwar €200,000 għall-faċċata fiż-żona magħrufa bħala ta' Liesse.
Tarxien Rainbows jirritornaw għar-rebħ Tarxien R. …….4 Senglea A. ……2 T arxien Rainbows irkup­raw mit-telfa diżastruża ta' 7-0 kontra Santa Lucia hekk kif għelbu lit-team tal-qiegħ Senglea Athletic bl-iskor ta' 4-2.
Biex tiġihom aktar faċli, Senglea kellhom player imkeċċi kmieni iżda anke jekk Tarxien irnexxielhom jibnu vantaġġ komdu ta' tliet goals, Senglea reġgħu daħlu fil- logħba b'żewġ goals iżda r-Rainbows, li għalihom kien qed jiddebutta l-coach Steve D'Amato, aċċertaw mit-tliet punti b'goal ieħor lejn it- tmiem.
Wara biss tmien minuti, Senglea kellhom lil Dion Fava mkeċċi wara li ġibed lil Vito Plut mill-flokk u waqqgħu hekk kif dan ta' l-aħħar kien tiela' waħdu.
Fit-23 minuta, Tarxien fetħu l-iskor meta Vito Plut rċieva pass fit-tul f'tarf il-kaxxa u bit-takkuna, għadda l-ballun lejn DARREN FALZON li b' xutt djagonali mil-lemin għeleb lil Farrugia.
Fis-26 minuta, Tarxien reġgħu marru viċin hekk kif konklużjoni ta' Leonardo Ferreira ġiet imblukkata kważi minn fuq il-linja minn Mi­san bil-players ta' Tarxien jipprotestaw għax, skond huma, il-player Senglean żamm il-ballun b' idu.
Seba' minuti minn tmiem l-ewwel taqsima, ir-Rainbows irduppjaw hekk kif minn free-kick ta' Ivan Paz mil-lemin, CAMILO ESCOBAR għeleb lil Farrugia b'daqqa ta' ras mill-viċin.
Minuta mit-tmiem, Jurgen Debono kien sfortunat li laqat il-minduda wara cross mil-lemin ta' Ferreira.
Fit-tieni taqsima, Tar­xien komplew jagħfsu u, fil-50 minuta, irnexxielhom ikab­bru l-iskor b'daqqa ta' ras ta' VITO PLUT wara cross ta' Ivan Edgardo Paz mix-xellug.
Senglea ppruvaw jagħmlu reazzjoni u fl-64 minuta, huma naqqsu l-iżvantaġġ meta ngħataw penalty wara li Jurgen Debono laqat il-ballun b'idu fil-kaxxa wara az­zjoni ta' corner.
Mill-11-il metru, JUNIOR DIBOLA DIWOTO ma żbaljax.
Fis-77 minuta, Senglea reġgħu skorjaw hekk kif is-sostitut DAVID XUE­REB daħal tajjeb mix-xellug u minn pożizzjoni pjuttost angolata, rnexxielu jitfa' fir-rokna tax-xibka.
Madankollu sitt minuti mit-tmiem, Tarxien serrħu rashom bir-raba' goal hekk kif minn pass ta' Ivan Paz mix-xellug, VITO PLUT tefa' ġewwa b'xutt fil-baxx.
TKEĊĊA: D.
Fava 8 (SA)
Segwi l-quddiesa ta' kuljum fuq Newsbook.com.mt .
Jekk tixtieq tkun minn tal-ewwel li tirċievi l-aħħar aħbarijiet, niżżel l-APP ta' Newsbook minn hawn . .td_uid_3_602ce68850492_rand.td-a-rec-img{text-align:left}.td_uid_3_602ce68850492_rand.td-a-rec-img img{margin:0 auto 0 0}
199 każ ġdid ta' Covid-19 filwaqt li jmutu żewġ anzjani In-numru tal-każi attivi f'pajjina tela' għal 2,526 wara li minn 3,100 swab test li saru matul il-jum tal-bieraħ irriżultaw 199 persuna pożittivi għall-Covid-19.
Fl-istess waqt kien hemm 106 persuni li kienu rapportati bħala li rkupraw mill-virus.
Intant mill-istatistika ppubblikata mill-awtoritajiet tas-saħħa jirriżulta li sal-bieraħ kienu amministrati 62,059 doża tal-vaċċin kontra l-Covid-19.
S'issa 19,828 persuna ngħataw iż-żewġ dożi tal-vaċċin.
Il-Ministeru għas-Saħħa qal ukoll li matul dawn l-aħħar 24 siegħa kien hemm żewġ pazjenti li mietu waqt li kienu pożittivi bil-Covid-19.
L-ewwel każ jikkonċerna anzjana ta' 92 sena li mietet fl-Isptar Ġenerali t'Għawdex, filwaqt li fit-tieni każ anzjan ta' 84 sena miet fl-Isptar Mater Dei.
Għaldaqstant in-numru tal-vittmi s'issa jammonta għal 303.
Bejn l-2018 u l-2019 kien hawn 96 persuna jaħdmu f'Malta li huma vittmi ta' traffikar tal-persuni, 48 persuna fl-2018 u 48 persuna oħra fl-2019.
Dawn iċ-ċifri ħarġu minn tweġiba għal mistoqsija parlamentari li għamlet il-kelliema tal-Oppożizzjoni Claudette Buttigieg lill-Ministru għas-Solidarjetà, l-Ġustizzja Soċjali, il-Familja u d-Drittijiet tat-Tfal, Michael Falzon.
Bħala parti mit-tweġiba għall-mistoqsija parlamentari l-Ministru Michael Falzon inkluda wkoll informazzjoni dwar l-ammont ta' persuni vittmi tat-traffikar li l-awtoritajiet ħadmu magħhom u f'liema settur dawn kienu jaħdmu.
Skont l-istatistika fl-2018 is-settur tal-ospitalità, bi 28 persuna, kien dak is-settur li l-aktar kellu nies impjegati li kienu vittmi tat-traffikar tal-persuni.
Isegwi s-settur tal-catering u tal-manifattura fost oħrajn.
Parti mit-tweġiba parlamentari Fl-2019 is-settur tal-ospitalità wkoll baqa' l-aktar settur li fih ġew impjegati dawn il-vittmi, segwit mis-settur tal-kura tas-saħħa, l-catering, il-manifattura u anke fi djar privati.
Parti mit-tweġiba parlamentari Buttiġieġ staqsiet kemm mill-vittmi ta' traffikar tal-persuni fl-2019 u l-2018: kienu nisa/rġiel marbuta ma' massage parlours kienu nisa/rġiel fis-settur tal-kostruzzjoni kienu nisa jew irġiel fil-prostituzzjoni kienu nisa/irġiel li qed jaħdmu bħala carers?
Fl-2019 l-awtoritajiet kienu jafu b'sitt persuni li jaħdmu bħala carers u li waslu pajjiżna wara li ġew ittrafikati.
Tlieta kienu rġiel u tlieta oħra kienu nisa.
Fil-qasam tal-kostruzzjoni kien hemm persuna, raġel, li kien jaħdem fis-settur u li kien ittrafikat filwaqt li fl-2019, persuna, mara li taħdem f'message parlour kienet ittrafikata.
Fit-tweġiba tiegħu l-Ministru Falzon ippreżenta tabelli bi statistika li juru li fl-2018 wkoll kien hemm mara li taħdem f'message parlour u li kienet vittma ta' traffikar tal-persuni.
Fis-settur tal-kostruzzjoni rriżulta li ma kien hemm l-ebda persuna li kienet ġejja mit-traffikar u lanqas fil-prostituzzjoni, la fl-2018 u lanqas fl-2019.
Fejn jidħlu carers fl-2018 kien hemm raġel wieħed biss li kien vittma tat-traffikar tal-persuni.
Ċifra li fl-2019 żdiedet għal sitt persuni; tlieta rġiel u tlieta nisa. .td_uid_3_60278f1823f85_rand.td-a-rec-img{text-align:left}.td_uid_3_60278f1823f85_rand.td-a-rec-img img{margin:0 auto 0 0}
Tliet irġiel wieġbu ħatja għall-akkużi miġjuba kontrihom hekk kif allegatament provaw joħorġu mill-pajjiż billi ppreżentaw testijiet foloz tal-COVID-19 waqt li kienu fl-Ajruport Internazzjonali ta' Malta.
L-ewwel li dehru quddiem il-Maġistrat Yana Micallef Stafrace kienu żewġ Franċiżi, Tabatoni Samuel Fabrizio Numa ta' 26 sena u Michelosi Arnaud Marine Jean ta' 25 sena fejn weħlu sentejn ħabs sospiżi għal erba' snin wara li wieġbu ħatja li għamlu dikjarazzjonijiet foloz lill-Awtoritajiet Maltin.
L-identità tat-tielet raġel ma tistax tixxandar hekk kif qed jgħin fl-investigazzjoni li kapaċi twassal għall-arrest tas-sors li qed jagħmel it-testijiet mediċi foloz.
L-avukat tiegħu Charles Mercieca qal li l-akkużat ried joħroġ minn Malta malajr kemm jista' jkun minħabba emerġenza tal-qraba.
S'issa f'pajjiżna ġew reġistrati 52 każ tal-varjant tar-Renju Unit u każ wieħed tal-varjant tal-Afrika t'Isfel Waqt il-bulettin mediku ta' kull Ġimgħa, is-Supretendent tas-Saħħa Pubblika Charmaine Gauci spjegat li l-andament tat-tilqim pajjiżna jinsab fuq quddiem.
Hija spjegat li l-poċess għaddej tajjeb fil-gruppi kollha, anke dawk l-aktar vulnerabbli.
Hija fakkret li dawn huma grupp kbir u b'hekk għamlitha ċara li għad baqa' persuni li fil-jiem li ġejjin se jkunu qegħdin jirċievu l-appuntament.
Rigward l-Għawdxin li rċevew appuntament biex jiġu jitlaqqmu hawn Malta, Gauci appellatilhom biex jinjoraw dak l-appuntament għaliex se jkunu qegħdin jirċievu appuntament ieħor biex ikunu jistgħu jitlaqqmu fil-kumdità ta' Għawdex.
Protezzjoni għal tfal taħt is-16-il sena li huma vulnerabbli
Biex jipproteġu tfal vulnerabbli taħt is-16-il sena, l-awtoritajiet se jkunu qegħdin ilaqqmu l-ġenituri tagħhom.
Hija qalet li dan se jkun qiegħed isir minħabba li t-tilqim li għandna sa issa jistgħu jitlaqqmu bih biss persuni 'l fuq minn 16-il sena.
16-il persuna fl-ITU 10 persuni fl-IDU 54 persuna fi swali oħra fl-Isptar Mater Dei 1o persuni fl-Isptar Boffa 13-il persuna fl-Isptar San Tumas Ħames persuni f'Karen Grech 23 persuna fl-Isptar tas-Sammaritan it-Tajjeb 11-il persuna f'Monte Carmeli Seba' persuni fl-Isptar Ġenerali ta' Għawdex.
Medja ta' 152 każ ġdid fl-aħħar ġimgħa
Il-medja ta' każi ġodda reġistrati f'dawn l-aħħar sebat ijiem kien ta' 152 każ.
Hija qalet li peak tal-moving average tal-każi fl-aħħar ġimgħat intlaħaq fi żmien il-festi u li issa dawn in-numri qegħdin ivarjaw.
Rigward is-sitwazzjoni fid-djar tal-anzjani, Gauci qalet li diġà qegħdin naraw impatt pożittiv minħabba li dawn ingħataw prijorità fil-proċess tat-tilqim.
Dwar il-clusters is-Supretendent tas-Saħħa Pubblika qalet li għadu jkollna tixrid tal-virus bejn persuni li jirrisjedu fl-istess residenzi, każi minn tlaqqigħ soċjali u minn fuq postijiet tax-xogħol.
Hija fakkret fil-mezzi ta' mitigazzjoni fuq il-postijiet tax-xogħol anke fost dawk li jkunu diġà tlaqqmu bil-vaċċin.
99 każ attiv f'Għawdex
Skont l-istatistika ppubblikata fil-bulettin mediku, il-każi attivi f'pajjiżna huma maqsumin b'99 pazjent f'Għawdex u 2,330 pazjent f'Malta.
52 każ tal-varjant tar-Renju Unit, każ tal-varjant tal-Afrika t'Isfel
Rigward l-ittestjar, Gauci qalet li l-awtoritajiet tawh importanza sa mill-bidu nett tal-pandemija biex il-każi jinqabdu mill-bidu.
Sa issa ġew irreġistrati total ta' 52 każi tal-varjant tar-Renju Unit.
Rigward il-varjant tal-Afrika t'Isfel sa issa kellna każ wieħed biss.